Alexandre Dumas 
VÂNĂTORII DE URȘI 


A fost odată un ţăran sărac care locuia în satul Fouly, se 
numea Guillaume Mona. Ursul venea în fiecare noapte să fure 
pere, deoarece acestui animal îi plac foarte mult. El avea 
preferinţă pentru un anumit copac încărcat cu pere din soiul 
„fruct de unt”1. Cine ar fi bănuit că un animal are preferinţe ca 
şi un om, că el va alege dintr-o livadă, doar pere din soiul „fruct 
de unt”? 

Dar, din păcate, ţăranului din Fouly îi plăceau de 
asemenea perele „fruct de unt”. El a crezut la început că 
acestea au fost furate de copiii care au venit în livada sa, şi, în 
consecinţă a luat puşca, a încărcat-o cu sare grunjoasă şi s-a 
aşezat de veghe. 

La ora unsprezece, un vuiet s-a rostogolit dinspre munţi. 

— O'pa, spune el, există un urs în zonă! 

Zece minute mai târziu, un al doilea vuiet a fost auzit, dar 
atât de puternic, atât de aproape, încât Guillaume a crezut că 
nu ar avea timp pentru a-şi salva viaţa lui şi s-a aruncat cu faţa 
în jos la pământ, având speranţa că ursul a venit pentru perele 
sale şi nu pentru el însuşi. 

Într-adevăr, animalul a apărut aproape imediat dintr-un 
colţ al livezii, s-a dus direct la părul în cauză, a trecut cam la 
zece metri de Guillaume, s-a urcat cu agilitate în copac, ramurile 
au scârţâit sub greutatea corpului său, şi a început să mănânce 
cu poftă, era evident că nu venise în vizită pentru prima dată. 
Când a fost mulţumit, ursul a coborât încet, ca şi cum regreta că 
trebuie să plece, a trecut aproape de vânătorul nostru, căruia 
puşca încărcată cu sare nu îi putea fi în această situaţie de mare 
folos, şi a plecat liniştit departe în munţi. 

Toate acestea au durat aproximativ o oră, timp care i s-a 
părut o veşnicie omului culcat la pământ. Cu toate acestea, 
omul s-a stăpânit. şi, văzând cum ursul pleacă el şopti: 


— Ei bine, du-te departe, dar aceasta situaţie nu se va mai 
repeta, vei vedea. 

A doua zi, un vecin care a venit să-l viziteze, l-a găsit 
ocupat cu tăierea unor bucăţi de fier într-o formă zimţată. 

— Ce faci acolo? l-a întrebat el. 

— Mă distrez, i-a răspuns Guillaume. 

1 La începutul secolului 18, preotul Nicolas Hardenpont, 
din Belgia, a cultivat un sortiment superior, cu pulpa foarte 
moale, ce i-a adus perei denumirea „fruct de unt”. (N. T.) 4 

Vecinul a luat bucăţile de fier, le întoarse şi le cercetă în 
mână, şi după un moment de reflecţie, ca un om care ştie ce 
spune, zise: 

— Păi, Guillaume, spune el, dacă vrei să fii cinstit, trebuie 
să admitem că aceste bucăţi de fier sunt pentru străpuns pielea 
unui animal mai mare decât a unei căprioare. 

— Poate, a spus Guillaume. 

— Ştii ce, nu fi copil, a spus Francois (aşa se numea 
vecinul), bine, dacă vrei să ştii, aşa între noi, pentru un urs, doi 
bărbaţi sunt mai buni decât unul. 

— Depinde, a spus Guillaume. 

Şi el a continuat să lucreze la a treia bucată de fier. 

— Ascultă, a continuat Frangois, îţi voi lăsa pielea toată, şi 
vom împărtăşi trofeul şi carnea. 

— Eu prefer totul, a spus Guillaume. 

— Dar nu mă poţi împiedica să caut urme de urs în munţi, 
şi dacă-l găsesc, să stau la pândă în calea sa. 

— Eşti liber. 

Şi Guillaume, după ce a terminat cu bucăţile de fier, a 
fluierat şi a început să-şi încarce puşca sa cu o cantitate dublă 
de pulbere ca de obicei. 

— Nu ţi se pare că e cam multă muniţie în puşca ta? a 
spus François. 

— Un pic! trei bucăţi de fier sunt mai sigure decât un glonţ 
de plumb. 

— Se strică pielea. 

— Şi ucide mai rapid. 

— Şi când pleci la vânătoare? 

— Îţi voi spune mâine. 

— Pentru ultima oară, nu vrei? 

— Nu. 


— Eu te avertizez că îi voi ţine calea. 

— Distracţie bună! 

— Între noi, nu-i aşa? 

— Fiecare pentru sine. 

— Adio, Guillaume! 

— Mult noroc, vecine! 

Şi după ce vecinul s-a dus, Guillaume a pus peste 
cantitatea dublă de praf din puşca lui cele trei bucăţi de fier şi a 
pus puşca într-un colţ al magaziei. Seara a stat acasă, fiind 
văzut pe banca din faţa porţii, unde Guillaume s-a aşezat liniştit 
fumându-şi pipa. Vecinul a venit din nou la el. 

— Acum, a spus el, nu am resentimente. Am găsit urme 
ale fiarei noastre, aşa că nu mai am nevoie de tine. Cu toate 
acestea, am venit să-ţi propun, încă o dată, s-o facem amândoi? 

— Fiecare pentru sine! îi spuse Guillaume. 

După ce vecinul nu a obţinut nimic de la Guillaume, a 
plecat spre casa lui. 

La zece şi jumătate, soţia lui l-a văzut că ia puşca, a pus-o 
într-o geantă de pânză gri pe care a luat-o sub braţ şi a ieşit din 
curte. Ea n-a îndrăznit să-l întrebe unde pleacă, pentru că 
Guillaume nu era unul care să dea socoteală unei femei. 

Între timp, Francois, a găsit urmele ursului pe care le-a 
urmat până au dispărut în livada lui Guillaume, şi, neavând 
dreptul de a pătrunde pe terenurile aproapelui său, el s-a plasat 
între pădurea de pini, care era la jumătatea drumului spre 
munte şi grădina lui Guillaume. 

Noaptea era suficient de clară, el se aşeză astfel încât 
luna să fie în spatele lui. 

Pe de altă parte, Guillaume s-a aşezat la piciorul unei 
stânci cenuşii, care era plasată pe drumul dinspre munte 
blocându-l pe jumătate, şi era la douăzeci de metri de livada de 
peri. El s-a oprit, s-a uitat în jur dacă este cineva prin preajmă, a 
deschis geanta lui, a scos ce era în interior, apoi s-a rezemat de 
piatră, astfel încât în curând datorită culorii genţii sale, a 
imobilităţii sale, acesta aproape se contopi cu stânca, dacă nu ai 
fi ştiut că el era acolo, nu l-ai fi putut distinge. A trecut un sfert 
de oră, timp în care aşteaptă ursul. In cele din urmă, un vuiet a 
anunţat sosirea lui. 

Cinci minute mai târziu, François l-a văzut. 


Dar, fie din viclenie, fie pentru a-i deruta pe vânători, el nu 
a urmat traseul său obişnuit, el a descris un arc de cerc, şi, în 
loc de a ajunge în stânga lui Guillaume, aşa cum a făcut cu o zi 
înainte, de data aceasta a trecut prin dreapta lui, dincolo de 
bătaia armei lui François, dar sub ameninţarea armei lui 
Guillaume. 

Guillaume nu se mişcă. Cineva neavizat ar fi crezut că el 
nu a văzut bine fiara sălbatică, care venise pentru a cerceta, şi 
părea să sfideze faptul ca a trecut atât de aproape de el. Ursul, 
care se afla în bătaia vântului a părut, la rândul său, a ignora 
prezenţa unui inamic, şi a continuat vioi drumul său spre copac. 
Dar când, stând pe picioarele din spate, el a îmbrăţişat trunchiul 
cu labele din faţă, cu pieptul său, a expus spatele lui masiv care 
nu mai era protejat, o lumină a strălucit brusc dinspre stâncă, şi 
6 toată valea a răsunat de zgomotul armei care avea o 
încărcătură dublă de pulbere şi de urletele animalul rănit. 

Nu a fost, probabil, nici o persoană din sat care să nu fi 
auzit împuşcătura lui Guillaume şi urletele ursului. 

Ursul a fugit, trecând, fără să vadă, la zece paşi de 
Guillaume, care s-a aşezat în aceeaşi poziţie care-l contopeau cu 
stânca. 

Vecinul a privit scena, sprijinindu-se în genunchi şi mâna 
stângă, iar cu mâna dreaptă strângând puşca, palid şi ţinându-şi 
respiraţia. Cu toate acestea, era un vânător cu cap! Ei bine, ela 
admis că i-ar fi plăcut să fie în pat la acea oră. 

A fost mult mai rău când a văzut că ursul rănit, după cea 
făcut un mic ocol, simțind cum i se scurge viaţa, se îndreptă 
chiar spre el. Şi-a făcut un semn al crucii (deoarece era pios ca 
orice vânător elveţian), zicând: lăudat fie sufletul Domnului şi a 
ridicat puşca cu care era înarmat. Ursul care era doar la 
cincizeci de metri de el, răcnind de durere, se opri o clipă pentru 
a se orienta, apoi îşi reluă cursa. 

Era tot mai aproape. Când a fost la numai treizeci de metri 
şi peste două secunde s-ar fi aflat faţă în faţă cu vecinul înarmat 
cu puşca lui, atunci el s-a oprit brusc, a mirosit adierea vântului 
care bătea dinspre sat, a dat un urlet teribil, s-a întors brusc şi a 
intrat în livadă. 

— Fereşte-te, Guillaume, ai grijă! a strigat François, 
grăbindu-se să urmărească ursul, uitând felul în care-l tratase 


prietenul său, fiind îngrijorat că dacă Guillaume nu ar fi avut 
timp să-şi reîncarce arma, el era pierdut, ursul l-ar fi sfâşiat. 

El nu a mers zece paşi când a auzit un strigăt. Era un 
strigăt uman, un strigăt de teroare, de agonie şi toate o dată, un 
strigăt pe care cel care l-a scos şi-a stors toate forţele din piept, 
toate rugăciunile către Dumnezeu, tot ce poate da un bărbat. 

— Pentru mine. Apoi nimic, nimic, chiar nici un plânset, 
nici un strigăt din partea lui Guillaume. 

François nu a alergat, el şi-a urmat cu multă atenţie 
drumul. Treptat, el a început să distingă mai clar fiara 
monstruoasă, care se afla într-un con de umbră, călcând în 
picioare corpul lui Guillaume şi sfârtecându-l în bucăţi. 

Francois era la patru paşi de ei, dar ursul era atât de 
aplecat asupra prăzii, încât nu părea să-l vadă. Nu a îndrăznit să 
tragă, de teama să nu-l ucidă pe Guillaume, dacă acesta nu era 
deja 7 mort, a început să tremure, astfel încât el nu mai era 
sigur de lovitura. Luă o piatră şi a aruncat-o în urs. 

Animalul s-a repezit furios împotriva noului său inamic, ei 
erau atât de aproape unul de altul, ursul stătea pe picioarele din 
spate pregătindu-se să-l atace, François a simţit instinctiv puşca 
lipită de pieptul său. Mecanic, el a apăsat cu degetul pe trăgaci: 
glonţul a plecat. 

Ursul a căzut pe spate: glonţul i-a trecut prin piept şi i-a 
spart coloana vertebrală. 

François s-a lăsat de-a buşilea, ţipând s-a apropiat de 
Guillaume. Acesta nu mai era viu, era un cadavru. Avea oasele 
rupte, carnea sfâşiată, capul era aproape complet devorat. 

Apoi, simțind că a scăpat cu bine, după ce a văzut mişcare 
de lumini care veneau de pe drum, căci mai mulţi sătenii s-au 
trezit, el i-a chemat de mai multe ori, indicând unde se afla. Unii 
ţărani au venit cu armele încărcate pentru că auziseră ţipetele şi 
focurile de armă. Curând tot satul se afla în livada lui Guillaume. 

Şotia sa a venit cu ceilalţi. A fost o scenă oribilă. Toţi care 
erau acolo plângeau ca nişte copii. 

Toţi au făcut ceva pentru ea, în Valea Rhonului s-a făcut o 
colecta de 700 de franci. François i-a dat trofeele sale, a ajutat-o 
să vândă în profit pielea şi carnea de urs. İn cele din urmă, 
fiecare a fost dornic să o ajute şi să o salveze de sărăcie. 


SFÂRŞIT 


